సంఘమిత్ర ఎక్స్‌ప్రెస్

**సంఘమిత్ర ఎక్స్‌ప్రెస్** భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది బీహార్ రాష్ట్రంలోని పాట్నా రైల్వే స్టేషను, కర్ణాటక లోని బెంగుళూరు నగర రైల్వేస్టేషన్ మధ్య నడుస్తుంది. ఈ రైలు చెన్నై సెంట్రల్ గుండా పోతుంది. ఈ రైలు 2729&nbsp;km మొత్తం దూరాన్ని 48 గంటలలో ప్రయాణం చేస్తుంది. ఈ రైలు 12295 (అప్), 12296 (డౌన్) సంఖ్యలను కలిగియుంతుంది. ఈ రైలు నైరుతి రైల్వే జోన్కు చెందినది.
## రైలు నామం వ్యుత్పత్తి
పాటలీపుత్ర (ప్రస్తుతం పాట్నా) ను పరిపాలించిన మౌర్య వంశానికి చెందిన చక్రవర్తి అయిన అశోకుని కుమార్తె సంఘమిత్ర పేరును ఈ రైలుకు నామకరణం చేసారు.
## చరిత్ర
ఈ రైలు చెన్నై సెంట్రల్ నుండి ప్రతీ మంగళ, గురు వారాలలో 1:30PM కు బయలుదేరేది. 2001 ప్రారంభంలో ఈ రైలును యశ్వంత్ పూర్ రైల్వే స్టేషను వరకు పొడిగించి ఉదయం 7:00 లకు ప్రతీ మంగళ, గురు వారాలలో 6595/6596 సంఖ్యలతో ప్రయాణించేది.

2005 లో ఈ రైలును ప్రతీరోజూ వెళ్ళే విధంగా నిర్ణయించారు. ఈ రైలు బెంగళూరు సిటీ రైల్వే స్టేషను నుంటి పాట్నా జంక్షను మధ్య తిరిగేటట్లు నిర్ణయించారు.

## తరచుదనం (ఫ్రీక్వెన్సీ)
ఈ రైలు వారానికి ఏడు రోజులు నడుస్తుంది.
## ట్రాక్షన్
సంఘమిత్ర సూపర్ ఫాస్టు ఎక్స్‌ప్రెస్ బెంగళూరు నుండి చెన్నై వరకు రాయపురం యొక్క WAP7 ఇంజను ద్వారా ప్రయాణిస్తుంది. తరువాత చెన్నై నుండి ఇటార్సీ వరకు గల దూరాన్ని ఇటార్సీ యొక్క WAP4 ఇంజను ద్వారా ప్రయాణిస్తుంది. ఇటార్సీ నుండి అలహాబాదుల వరకు WDP4D ఇంజను ద్వారా ప్రయాణం చేసి చివరికి అలహాబాదులోని పాటలీపుత్ర గమ్యస్థానానికి ముఘల్ సరాయి షెడ్ కు చెందిన WAP4 ఇంజనుతో ప్రయాణిస్తుంది.

## రైలు సమయాలు
ఈ రైలు బెంగళూరు సిటీ రైల్వే స్టేషను నుండి అన్నిరోజులలో ఉదయం 9:00 గంటలకు బయలుదేరుతుంది. పాట్నా రైల్వేస్టేషనుకు ఈ రైలు అన్ని దినాలలో ఉదయం 9:20 గంటలకు చేరుతుంది. ఈ రైలు పాట్నా రైల్వే స్టేషను నుండి అన్ని దినాలలో 19:55 కు బయలుదేరి అన్నిదినాలలో బెంగళూరు సిటీ రైల్వే స్టేషనును 20:40 కు చేరుతుంది.
## మార్గం
ఈ రైలు బంగార్‌పేట, జోలార్‌పెట్టై, ఆరక్కోణం, చెన్నై సెంట్రల్, గూడూరు, నెల్లూరు, విజయవాడ జంక్షన్, సిర్పూర్ కాగజ్‌నగర్ (నాగపూర్), ఇటార్సీ, జబల్‌పూర్, అలహాబాదు, ముఖల్ సరాయి.

ఈ రైలు యొక్క లోకో చెన్నై సెంట్రల్, అలహాబాదు జంక్షన్ ల మధ్య వ్యతిరేక దిశలో అమరుస్తారు.

## కోచ్లు కూర్పు
ఈ రైలుకు 24 బోగీలు ఉంటాయి. ఆ కోచ్‌లు కూర్పు వివరాలు: -
;12295 (అప్) 
బెంగళూరు సిటీ రైల్వే స్టేషను నుండి పాట్నాకు నడిచే ఈ రైలులో కోచ్ ల అమరిక ఈ విధంగా ఉంటుంది. ఎస్.ఎల్.ఆర్ (2), జనరల్ (3), పి.సి (1), రిజర్వేషన్ బోగీలు (18) ఉంటాయి.

;12296 (డౌన్) 
పాట్నా నుండి బెంగళూరు సిటీ రైల్వే స్టేషనుకు నడిచే ఈ రైలులో కోచ్ ల అమరిక ఈ విధంగా ఉంటుంది. ఎస్.ఎల్.ఆర్ (2), జనరల్ (3), పి.సి (1), రిజర్వేషన్ బోగీలు (18) ఉంటాయి.

## వివిధ స్టేషన్లలో చేరు సమయాలు
:::

## వివిధ సంఘటనలు
* మే 10 2016 న బెంగళూరు నుంచి పాట్నా వెళ్తున్న సంఘమిత్ర ఎక్స్‌ప్రెస్‌లో ఎక్కిన 10 మంది దోపిడీ దొంగలు గుండ్రాతిమడుగు దగ్గర చైన్‌లాగి రైలును ఆపారు. S-2, S-11 బోగీల్లో ప్రయాణికులను బెదిరించి బంగారం, నగదు దోచుకున్నారు.
* అక్టోబరు 20 2014 న పాట్నా నుండి బెంగళూరు వెళ్తున్న ఈ రైలులో మంటలు చెలరేగాయి. పాట్రీకార్ కింది భాగంలో మంటలు చెలరేగడంతో అధికారులు అప్రమత్తమై రైలును వరంగల్ లోనిలిపి వేసారు. సాంకేతిక కారణాలవలన మంటలు చెలరేగినట్లు గుర్తించారు.
* జూలై 2 2014 ముగల్ సరాయ్, అలహాబాదు జంక్షన్ మధ్య ఈ ఎక్స్‌ప్రెస్ లోని నాలుగు ఎ.సి కోచ్ లలో భారీ దోపిడీ జరిగి 60 లక్షల రూపాలయ నష్టం సంభవించింది.

## ఇవి కూడా చూడండి

* భాగమతి ఎక్స్‌ప్రెస్
* గంగా కావేరి ఎక్స్‌ప్రెస్
* రప్తీసాగర్ ఎక్స్‌ప్రెస్

## మూలాలు

## ఇతర లింకులు
* https://web.archive.org/web/20140601030217/http://www.indianrail.gov.in/
* http://indiarailinfo.com
* THE SNAKE TRAIN ! SANGHAMITRA EXPRESS 12295

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ రైల్వేలు సూపర్‌ఫాస్ట్ ఎక్స్‌ప్రెస్ రైళ్ళు
వర్గం:నైరుతి రైల్వే జోన్
వర్గం:నైరుతి రైల్వే సూపర్‌ఫాస్ట్ ఎక్స్‌ప్రెస్ రైళ్ళు
వర్గం:బీహార్ రవాణా
వర్గం:బీహార్ రైలు రవాణా
వర్గం:ఆంధ్రప్రదేశ్ రైలు రవాణా